rejauldu/bengali-wikipedia huggingface dataset:
থাম্ব|তাইওয়ানের একটি হস্টেলের ডরমিটরি কক্ষ। হস্টেল () একপ্রকার সঙ্গপ্রিয় সাময়িক আবাস যেখানে কম খরচে স্বল্প মেয়াদের জন্য থাকা যায়। এখানে অতিথিরা সাধারণত কোনো ডরমিটরি কক্ষে একটা বাঙ্ক বেড ভাড়া করতে পারে। একটা ডরমিটরিতে ৪-২০ জন ব্যক্তি শুতে পারে। হস্টেলের কক্ষগুলো ব্যক্তিগত বা ভাগভাগি করা, কিংবা একলিঙ্গ বা উভলিঙ্গ হতে পারে, আর সেখানে ব্যক্তিগত বা ভাগভাগি করা স্নানাগার থাকে। এছাড়া সেখানে খাদ্য, পানীয়, লন্ড্রি, মালপত্র রাখা ও লকারের ব্যবস্থাও থাকতে পারে।  ব্যাকপ্যাকার ও তরুণ-তরুণীর কাছে হস্টেল সাময়িক আশ্রয়ের এক জনপ্রিয় উপায়, যদিও খুব কম হস্টেল বয়ঃসীমা নির্ধারণ করে। ২০২৩ সালে বৈশ্বিক হস্টেল বাজারের আনুমানিক আকার ৭.২১ বিলিয়ন মার্কিন ডলার, আর ২০৩০ সাল পর্যন্ত এর বার্ষিক চক্রবৃদ্ধির হার ৬.৫ শতাংশ বলে প্রক্ষেপ করা হয়েছে। ২০১৯ সালের অনুমান অনুযায়ী ইউরোপে ৫,৮২৯টি এশিয়ায় ৪,৭৩৮টি হস্টেল ছিল।  প্রকারভেদ অতিথিভেদে হস্টেল বিভিন্ন প্রকারের:  ছাত্রাবাস – শিক্ষার্থীদের জন্য উপযুক্ত হস্টেল।  যুব আবাস – তরুণ-তরুণীর জন্য উপযুক্ত হস্টেল।  সুবিধা হস্টেলে ভ্রমণকারীদের চাহিদের মধ্যে কম খরচ, বিভিন্ন স্থান থেকে বিভিন্ন ব্যক্তিদের সাক্ষাতের সুযোগ, ভ্রমণসঙ্গী পাওয়া ও ভ্রমণের অভিজ্ঞতা ভাগাভাগি করা উল্লেখযোগ্য। এয়ারবিএনবির সাময়িক আবাসের তুলনায় হস্টেল সাধারণত আরও মধ্যভাগে অবস্থিত।  বিশেষ করে হস্টেলিং ইন্টারন্যাশনাল ব্যবস্থার অন্তর্গত হস্টেলগুলো উপযুক্ত ভ্রমণকারীদের চাহিদা পূরণ করে। যেমন একটা হস্টেলে রাতে চলচ্চিত্র দেখা বা যৌথ ভোজনের মতো সামাজিক সমাবেশের ব্যবস্থা থাকবে, আর অপর হস্টেলে স্থানীয় ভ্রমণ, রান্না শেখা, "পাব ক্রল" (বিভিন্ন পানশালা ঘুরে ঘুরে মদ খাওয়া) ইত্যাদির ব্যবস্থা থাকবে। অথবা একটা হস্টেল পার্টির জন্য পরিচিত, আর অপর হস্টেলে প্রশান্তিতে আরাম করার স্থান রয়েছে। কিছু হস্টেল বয়স্ক ডিজিটাল যাযাবর, বৈশ্বিক যাযাবর ও অন্তহীন ভ্রমণকারীদের চাহিদা পূরণ করে, আর তারা একটু ব্যয়বহুল ব্যক্তিগত কক্ষ বা আরও শান্ত পরিবেশ পছন্দ করে।  আরও দেখুন  বিছানা ও প্রাতরাশ  মোটেল  সরাইখানা  তথ্যসূত্র  বহিঃসংযোগ    বিষয়শ্রেণী:হোটেলের ধরন
আমজাদ হোসেন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-   আমজাদ হোসেন –বাংলাদেশী অভিনেতা, লেখক এবং চলচ্চিত্র পরিচালক।  আমজাদ হোসেন (রাজনীতিবিদ) –বাংলাদেশী রাজনীতিবিদ এবং মুক্তিযোদ্ধা।  আমজাদ হোসেন (মেহেরপুরের রাজনীতিবিদ) –বাংলাদেশ জাতীয়তাবাদী দলের রাজনীতিবিদ এবং মেহেরপুর-২ আসনের সাবেক সংসদ সদস্য।  আমজাদ হোসেন (দিনাজপুরের রাজনীতিবিদ) –বাংলাদেশী রাজনীতিবিদ যিনি তৎকালীন দিনাজপুর-৭ ও দিনাজপুর-৩ আসনের সংসদ সদস্য ছিলেন।  আমজাদ হোসেন (পাবনার রাজনীতিবিদ) –বাংলাদেশী রাজনীতিবিদ যিনি তৎকালীন পাবনা-১২ আসনের সংসদ সদস্য ছিলেন।   আরও দেখুন    আমজাদ হোসেন সরকার –বাংলাদেশ জাতীয়তাবাদী দলের রাজনীতিবিদ ও নীলফামারী-৪ আসনের সাবেক সংসদ সদস্য।  আমজাদ হোসেন তালুকদার –বাংলাদেশ আওয়ামী লীগের রাজনীতিবিদ ও কুড়িগ্রাম-৩ আসনের সাবেক সংসদ সদস্য।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। উল্লেখযোগ্য তবে নিবন্ধ ঠিক করতে হবে আফতাবুজ্জামান (আলাপ) ০২:১৭, ৬ ফেব্রুয়ারি ২০২২ (ইউটিসি) মাইক শ্রোপ্ফার   – (অপসারণের প্রস্তাবনা দেখুনলগ দেখুন) () এ নিবন্ধটি WP:BASIC  WP:ANYBIO এর আওতায় পড়ে না। তাই অপসারণের প্রস্তাব করছি। মো. মাহমুদুল আলম (আলাপ) ১০:১৩, ২৩ জানুয়ারি ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্পোর্টস রেফারেন্স, এলএলসি হল একটি আমেরিকান কোম্পানি যা বিভিন্ন ক্রীড়া-সম্পর্কিত ওয়েবসাইট পরিচালনা করে। স্পোর্টস-রেফারেন্স.কম, বেসবলের জন্য বেসবল-রেফারেন্স ডটকম, বাস্কেটবলের জন্য বাস্কেটবল-রেফারেন্স ডটকম, আইস হকির জন্য হকি-রেফারেন্স ডটকম,  আমেরিকান ফুটবলের জন্য প্রো-ফুটবল-রেফারেন্স ডটকম এবং অ্যাসোসিয়েশন ফুটবল (সকার) এর জন্য FBref.com প্রভৃতি তারাই পরিচালনা করে থাকে। তারা স্ট্যাটহেড নামে পরিসংখ্যানের জন্য একটি সাবস্ক্রিপশন ভিত্তিক পরিষেবাও পরিচালনা করে। ২০০৮ এবং ২০২০ এর মধ্যে, স্পোর্টস রেফারেন্স অলিম্পিক গেমস এবং এর প্রতিযোগীদের জন্য পাতাও সরবরাহ করেছিল।   বিবরণ  সাইটটিতে কলেজ ফুটবল এবং কলেজ বাস্কেটবলের বিভাগও রয়েছে এবং একবার অলিম্পিক নিয়েও বিভাগ অন্তর্ভুক্ত ছিল। সাইটগুলো ক্রীড়া উপাত্তের জন্য একটি ব্যাপক কর্মপ্রক্রিয়ার চেষ্টা করে থাকে। উদাহরণস্বরূপ, বেসবল-রেফারেন্সে ১০০,০০০-এর বেশি বক্স স্কোর রয়েছে এবং প্রো-ফুটবল-রেফারেন্সে ১৯৪১ থেকে জাতীয় ফুটবল লীগে প্রতিটি স্কোরিং খেলার উপাত্ত রয়েছে। কলেজ বাস্কেটবল বিভাগে NCAA বিভাগ I পুরুষদের বাস্কেটবলের ডেটা অন্তর্ভুক্ত রয়েছে, যেখানে ১৮৯২ পর্যন্ত অসম্পূর্ণ উপাত্ত আছে—প্রথম NCAA বিভাগীয় বিভাজন (১৯৫৬) এবং NCAA নিজেই (১৯০৬), এবং খেলাটি উদ্ভাবিত হওয়ার মাত্র এক বছর পরে। ডিভিশন I মহিলাদের বাস্কেটবল উপাত্ত ২০২৩ সালে যোগ করা হয়েছিল, প্রাথমিকভাবে ২০০৯-১০ মৌসুমের সম্পূর্ণ উপাত্ত সহ।  ফিলাডেলফিয়ার মাউন্ট এয়ারি এলাকায় অবস্থিত কোম্পানিটি ২০০৪ সালে স্পোর্টস রেফারেন্স হিসাবে প্রতিষ্ঠিত হয়েছিল এবং ২০০৭ সালে স্পোর্টস রেফারেন্স এলএলসি হিসাবে অন্তর্ভুক্ত হয়েছিল   অলিম্পিক  স্পোর্টস রেফারেন্স জুলাই ২০০৮ সালে অলিম্পিক গেমসের পরিসংখ্যান এবং ইতিহাসের জন্য একটি সাইট যুক্ত করেছে।  কোম্পানিটি ডিসেম্বর ২০১৬ এ ঘোষণা করেছিল যে অলিম্পিক সাইটটি তার ডেটা লাইসেন্সিং চুক্তিতে পরিবর্তনের কারণে নিকট ভবিষ্যতে বন্ধ হয়ে যাবে। সেই সময় থেকে, ২০১৬ গ্রীষ্মকালীন অলিম্পিকের জন্য ডেটা যোগ করা হয়েছে, কিন্তু সাইটটি ২০১৮ সালের শীতকালীন অলিম্পিকের জন্য আপডেট করা হয়নি। স্পোর্টস রেফারেন্স তার অলিম্পিক সাইটটি ১৪ মে, ২০২০ এ বন্ধ করে দিয়েছে  অলিম্পিক ডেটা প্রদানকারী কর্তৃপক্ষ, যা OlyMADmen নামে পরিচিত, ২০২০ সালের মে মাসে অলিম্পিডিয়া নামে একটি নতুন সাইট চালু করে স্লেটের মতে, "অলিম্পিডিয়ার সম্পাদনা প্রায় দুই ডজন বিশ্বস্ত শিক্ষাবিদ এবং গবেষকদের মধ্যে সীমাবদ্ধ যারা অলিম্পিক ইতিহাসে বিশেষজ্ঞ।" সাইটটি আন্তর্জাতিক অলিম্পিক কমিটির মালিকানাধীন।   তথ্যসূত্র    বহিঃস্থ সংযোগ      বিষয়শ্রেণী:ক্রীড়া রেকর্ড ও পরিসংখ্যান বিষয়শ্রেণী:মার্কিন ক্রীড়া ওয়েবসাইট
thumb|খোসা ভাষা ব্যবহারকারী হার খোসা ভাষা (Xhosa আ-ধ্ব-ব: [ˈkǁʰoːsa] , বা isiXhosa ইসিǁখোসা) দক্ষিণ আফ্রিকার একটি সরকারি ভাষা। দক্ষিণ আফ্রিকার প্রায় ১৮% লোক, অর্থাৎ প্রায় ৮০ লক্ষ লোক খোসা ভাষায় কথা বলেন। বেশির ভাগ বান্টু ভাষার মতো খোসা ভাষাও একটি সুরপ্রধান ভাষা, অর্থাৎ একই ব্যঞ্জনধ্বনি ও স্বরধ্বনির সমন্বয়ে গঠিত শব্দ ভিন্ন ভিন্ন সুরে উচ্চারণ করলে তার ভিন্ন ভিন্ন অর্থ হয়। এই ভাষার আরেকটি বিশেষ বৈশিষ্ট্য হল এর শীৎকার ধ্বনিসমূহ। Xhosa ভাষার নামটি পর্যন্ত একটি শীৎকার ধ্বনি দিয়ে শুরু হয়েছে, যাকে X দ্বারা নির্দেশ করা হয়েছে।  খোসা ভাষা লাতিন লিপিতে লেখা হয়। মৌলিক শীৎকার ধ্বনিগুলি প্রকাশের জন্য তিনটি বর্ণ ব্যবহার করা হয়। দন্ত্য শীৎকার ধ্বনির জন্য "c", পার্শ্বীয় শীৎকার ধ্বনির জন্য "x", এবং তালব্য শীৎকার ধ্বনির জন্য "q" বর্ণগুলি ব্যবহার করা হয়।  বিষয়শ্রেণী:দক্ষিণ আফ্রিকার ভাষা
কবি জয়দেব মহাবিদ্যালয়, ২০০৭ সালে প্রতিষ্ঠিত, পশ্চিমবঙ্গের বীরভূম জেলার ইলামবাজারের অবস্থিত একটি সাধারণ ডিগ্রি কলেজ। এটি বর্ধমান বিশ্ববিদ্যালয়ের অধিভুক্ত এবং কলা ও সামিজক বিজ্ঞান বিভাগে স্নাতক কোর্স প্রদান করা হয়।   বিভাগসমূহ    কলা   বাংলা   ইংরেজি   ইতিহাস   রাষ্ট্রবিজ্ঞান   দর্শন   শিক্ষা   এছাড়াও দেখুন    তথ্যসূত্র   বিষয়শ্রেণী:২০০৭-এ পশ্চিমবঙ্গে প্রতিষ্ঠিত বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ বিষয়শ্রেণী:বীরভূম জেলার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
থাম্ব|252x252পিক্সেল| ঐশ্বরিক করুণার পবিত্র স্থান দি ডিভাইন মার্সি স্যাঙ্কচুয়ারি () পোল্যান্ডের ক্রাকুফের একটি রোমান ক্যাথলিক ব্যাসিলিকা যা ঐশ্বরিক করুণার ভক্তির জন্য নিবেদিত এবং সেন্ট ফস্টিনা কোওয়ালস্কা- এর বিশ্রামস্থল।  নতুন ব্যাসিলিকাটি ১৯৯৯ এবং ২০০২ এর মধ্যে নির্মিত হয়েছিল এবং ফস্টিনি স্ট্রিটে অবস্থিত। তিনজন পোপ মন্দিরটি পরিদর্শন করেছেন এবং প্রতি বছর বিশ্বজুড়ে লক্ষ লক্ষ তীর্থযাত্রী এটি পরিদর্শন করে চলেছেন। Sacred Places Europe by Brad Olsen 2007  page 138   তথ্যসূত্র    বহিঃসংযোগ    Sanktuarium Bożego Miłosierdzia  বিষয়শ্রেণী:২১শ শতাব্দীর পোল্যান্ডের গির্জা বিষয়শ্রেণী:রোমান ক্যাথলিক জাতীয় মন্দির বিষয়শ্রেণী:ক্রাকুফের রোমান ক্যাথলিক গীর্জা বিষয়শ্রেণী:২০০২-এ সম্পন্ন রোমান ক্যাথলিক গির্জা বিষয়শ্রেণী:২১শ শতাব্দীর রোমান ক্যাথলিক গির্জা ভবন বিষয়শ্রেণী:২০০২-এ পোল্যান্ডে প্রতিষ্ঠিত
শেখ হাফিজুর রহমান (জন্ম ৩১ মার্চ ১৯৫২) একজন বাংলাদেশী রাজনীতিবিদ ও সাবেক সংসদ সদস্য। তিনি দশম জাতীয় সংসদের সদস্য হিসেবে দায়িত্ব পালন করেন। তার নির্বাচনী এলাকা নড়াইল-২। তিনি বাংলাদেশের ওয়ার্কার্স পার্টির সদস্য।   প্রারম্ভিক জীবন  হাফিজুর রহমান ১৯৫২ সালের ৩১ মার্চ জন্মগ্রহণ করেন। হাফিজুর রহমান বিএ পাস করার পর এলএলবি ডিগ্রী অর্জন করেন।   কর্মজীবন  পেশাগত জীবনে হাফিজুর রহমান একজন আইনজীবী। তিনি 'বাঁধন ডেইরি এন্ড এগ্রো' এর মালিক। নড়াইলের লক্ষীপাশা গ্রামে ২০০৪ সালে বিভিন্ন প্রজাতির ৪টি গরু দিয়ে নিজ বাড়িতে গরুর খামারের যাত্রা শুরু করেন তিনি। আস্তে আস্তে খামারে গরুর সংখ্যা বাড়তে থাকে। ২০০৯ সালে খামারটি কচুবাড়িয়া গ্রামে স্থানান্তর করেন। প্রায় এক একর জমিতে খামারের কার্যক্রম শুরু হয়। ২০১৭ সালের ডিসেম্বর পর্যন্ত খামারে ছোট-বড় দিয়ে গরুর সংখ্যা ৫৯টি। ফ্রিজিয়ান, ইন্ডিয়ান শংকর, ন্যাড়া মুন্ডু ও মিশন প্রজাতির গরু রয়েছে এই খামারে।   রাজনৈতিক জীবন  হাফিজুর রহমান বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি দলটির বাংলাদেশের ওয়ার্কার্স পার্টির নড়াইল জেলা সভাপতি। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।   ১০ম জাতীয় সংসদ নির্বাচন  ২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। হাফিজুর রহমান নড়াইল-২ আসন থেকে নির্বাচনে প্রার্থী হন। এটি নড়াইল জেলায় অবস্থিত জাতীয় সংসদের ৯৪নং আসন। আসনটি নড়াইল জেলার লোহাগড়া উপজেলা, আর কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন, সিঙ্গাশোপুর ইউনিয়ন, শেখ হাটি ইউনিয়ন ব্যতীত নড়াইল সদর উপজেলা নিয়ে গঠিত। উক্ত নির্বাচনে হাফিজুর রহমানের নিকটতম প্রতিদ্বন্দী ছিলেন স্বতন্ত্র প্রার্থী মোহাম্মদ সৌরভ হোসাইন বিশ্বাস। নির্বাচনে মোট ভোট পড়েছিলো ১০৭৪৩৭টি। এর মধ্যে ৮৫,১১৭ ভোট পেয়ে হাফিজুর রহমান সাংসদ নির্বাচিত হন, যা মোট ভোটের ৮১.০৫ ছিলো। স্বতন্ত্র প্রার্থী মোহাম্মদ সৌরভ হোসাইন বিশ্বাস পেয়েছিলেন ২২,৩২০ ভোট।   আরো দেখুন   মুস্তফা লুৎফুল্লাহ  টিপু সুলতান (রাজনীতিবিদ)  ইয়াসিন আলী (রাজনীতিবিদ)   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশী রাজনীতিবিদ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:বাংলাদেশের ওয়ার্কার্স পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:নড়াইল জেলার রাজনীতিবিদ বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:শেখ পরিবার
শিল্পপ্রবেশ রেলওয়ে স্টেশন হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি হলদিয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৩৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬৮ কি.মি. দূরে স্টেশনটি অবস্থিত।  ইতিহাস শিল্পপ্রবেশ রেলওয়ে স্টেশনটি পশ্চিমবঙ্গের হলদিয়া এ অবস্থিত। স্টেশন কোড হল (এসএলপিআর)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি বন্দর, দুর্গাচক টাউন এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
প্লাস্টিক বর্জ্য বন্ধকরণ জোট তথা দ্য অ্যালায়েন্স টু এন্ড প্লাস্টিক ওয়েস্ট (এইপিডব্লিউ) হলো সিঙ্গাপুর ভিত্তিক একটি শিল্প-প্রতিষ্ঠিত এবং অর্থায়নে পরিচালিত বেসরকারি অলাভজনক সংস্থা। এর প্রতিষ্ঠাতা সদস্যদের মধ্যে রয়েছে বিএএসএফ, শেভরন ফিলিপস কেমিক্যাল, এক্সনমোবিল, ডাও কেমিক্যাল, মিতসুবিশি কেমিক্যাল হোল্ডিংস, প্রক্টর অ্যান্ড গ্যাম্বল এবং শেল।  ২০১৯ সালে চালু হওয়া এই জোটের লক্ষ্য প্লাস্টিক বর্জ্য, বিশেষ করে সমুদ্রে প্লাস্টিক বর্জ্য হ্রাস ও ব্যবস্থাপনার জন্য টেকসই সমাধান তৈরি, বাস্তবায়ন ও পরিমাপ করা। সহযোগিতা, উদ্ভাবন এবং বিনিয়োগকে উত্সাহিত করার মাধ্যমে, এইপিডাব্লিউ প্লাস্টিকের জন্য একটি বৃত্তাকার অর্থনীতি তৈরি করতে চায়। তারা নিশ্চিত করতে চায় যে সেগুলো দায়িত্বশীলভাবে ব্যবহৃত, পুনঃব্যবহৃত এবং রিসাইকেলকৃত।  এই সমাধানগুলি এইপিডাব্লিউ এর চারটি কৌশলগত স্তম্ভের উপর ভিত্তি করে: অবকাঠামো, উদ্ভাবন, শিক্ষা এবং ব্যস্ততা এবং পরিচ্ছন্নতা। এইপিডাব্লিউ টেকসই উন্নয়নের জন্য ওয়ার্ল্ড ইকোনমিক কাউন্সিলের সাথে কৌশলগত অংশীদার এবং জাতিসংঘের পরিবেশ কর্মসূচির সাথে কাজ করে। গ্রুপটিকে গ্রিনওয়াশিং উদ্যোগ হিসেবে ব্যাপকভাবে সমালোচিত হয়েছে, যা প্লাস্টিক পরিষ্কারের উচ্চাভিলাষী লক্ষ্য পূরণ করেনি এবং প্লাস্টিক নিয়ন্ত্রণ প্রতিরোধে এটির তদবিরের ক্ষমতা ব্যবহার করে।  উদ্যোগ এইপিডাব্লিউ প্লাস্টিক দূষণ কমাতে এবং পুনর্ব্যবহারের প্রচেষ্টা বাড়াতে ২০২৪ সালের মধ্যে $১.৫ বিলিয়ন ব্যয়ের প্রতিশ্রুতি দিয়েছে। ২০২০ সালের সেপ্টেম্বরে গ্রুপটি দক্ষিণ-পূর্ব এশিয়া, আফ্রিকা এবং ভারতে ৪০০ মিলিয়ন ডলারের প্রকল্পে $৪০০ মিলিয়ন মার্কিন ডলার ব্যয় করেছে বলে জানিয়েছে।  ২০১৯ সালের নভেম্বরে গ্রুপটি গঙ্গা নদীতে প্লাস্টিক পরিষ্কার করার জন্য রিনিউ ওশান (মহাসাগর পুনর্নবীকরণ) প্রোগ্রামের সাথে অংশীদারিত্ব করেছিল। কোভিড-১৯ মহামারীর ফলে সৃষ্ট চ্যালেঞ্জগুলোর কারণে ২০২০ সালের অক্টোবরে প্রোগ্রামটি আংশিকভাবে কাজ বন্ধ করে দেয়। ২০২২ সালে গ্রুপটি প্লাস্টিক ব্যাংকের সাথে অংশীদারিত্ব করে ওশান স্টুয়ার্ড এডুকেশনাল প্রোগ্রাম চালু করে। এর লক্ষ্য শিশুদের স্কুলে প্লাস্টিক সংগ্রহের শাখায় তাদের বাড়িতে থাকা প্লাস্টিক বর্জ্য আনতে উত্সাহিত করা।  সদস্যপদ এবং সহযোগিতা অ্যালায়েন্স টু এন্ড প্লাস্টিক বর্জ্য ৮০ টিরও বেশি সদস্য সংস্থার সমন্বয়ে গঠিত। এদেরর মধ্যে রাসায়নিক, প্লাস্টিক, ভোক্তা পণ্য এবং বর্জ্য ব্যবস্থাপনা খাতের বিশ্বের শীর্ষস্থানীয় কয়েকটি সংস্থা রয়েছে। এই সদস্যরা জোটের মিশনকে এগিয়ে নিতে তাদের সম্পদ, দক্ষতা এবং সক্ষমতা বিনিয়োগ করতে প্রতিশ্রুতিবদ্ধ দাবি করে থাকে। এইপিডব্লিউর কিছু উল্লেখযোগ্য সদস্যের মধ্যে রয়েছে:   বিএএসএফ  ডাও  এক্সনমোবিল  প্রক্টর অ্যান্ড গ্যাম্বল  সুয়েজ  ভেওলিয়া  সমালোচনা প্লাস্টিক উৎপাদন কমানোর পরিবর্তে প্লাস্টিক বর্জ্য হ্রাসের প্রচারের জন্য গ্রুপটি সমালোচিত হয়েছে। তদুপরি, ১৫ মিলিয়ন টনের ৫ বছরের পুনর্ব্যবহারের লক্ষ্যমাত্রা ১.৮ বিলিয়ন টন প্লাস্টিক বর্জ্য উত্পাদনের মাত্র ০.৮% এবং ২০১৯-২০২১ সালে প্লাস্টিক বর্জ্যের প্রকৃত পুনর্ব্যবহার ছিল মাত্র ৪ হাজার টন। অথচ ৩ বছরের লক্ষ্যমাত্রা ছিল ৯ মিলিয়ন টনে।  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:প্লাস্টিক পুনর্নবীকরণ বিষয়শ্রেণী:কর্পোরেট সামাজিক দায়িত্ব বিষয়শ্রেণী:প্লাস্টিক এবং পরিবেশ
আল খামিস মসজিদ (আরবি: مسجد الخميس) বাহরাইন এর প্রথম মসজিদ, যা উমাইয়া খলিফা দ্বিতীয় উমরের যুগে নির্মিত বলে ধারণা করা হয়। আল ওয়াসাত সাংবাদিক কাসিম হুসেনের মতে, অন্যান্য সূত্র উল্লেখ করেছে একটি মিনার দিয়ে ইউনুইদ বংশের শাসনকালে পরবর্তী যুগে নির্মিত হয়েছিল। দ্বিতীয়টি দুই শতাব্দী পরে উসফুরিড বংশের শাসনামলে নির্মিত হয়েছিল।  খামিসের শায়খ সালমান রোড ধরে গাড়ি চলার পর প্রাচীন এই ইসলামিক স্মৃতিস্তম্ভের অদ্বিতীয় দুটি মিনার  সহজেই দেখা যায়।  ইতিহাস এটি অঞ্চলের প্রাচীনতম মসজিদগুলির মধ্যে একটি হিসাবে বিবেচিত হয়, কারণ এটির ভিত্তি ৬৯২ খ্রিস্টাব্দের প্রথমদিকে স্থাপন করা হয়েছিল বলে বিশ্বাস করা হয়। এখানে পাওয়া একটি শিলালিপি অবশ্য ১১তম শতাব্দীর সময়কালের কোনও এক সময় ভিত্তির তারিখের প্রস্তাব দেয়। এটি ১৪ তম এবং ১৫ তম শতাব্দীতে উভয় ক্ষেত্রেই পুনরায় নির্মিত হয়েছিল, যখন মিনারগুলি নির্মিত হয়েছিল। খামিস মসজিদটি সম্প্রতি আংশিকভাবে সংস্কার করা হয়েছে। The Middle East, p.6  গঠন:  বর্তমান বিল্ডিং দুটি প্রধান পর্যায় আছে:  • ১৪শতকের তারিখের কাঠের কলাম দ্বারা সমর্থিত একটি সমতল ছাদ সহ একটি প্রাথমিক প্রার্থনা হল।  • সমতল ছাদের একটি পরবর্তী অংশ যুক্ত করা হয়েছিল, যা পুরু রাজমিস্ত্রির স্তম্ভের উপর বিশ্রামের খিলানগুলির উপর সমর্থিত ছিল (যা ১৩৩৯ তারিখে করা হয়েছে)  খ্রিস্টীয় ৭ম শতাব্দীতে বাহরাইনে ইসলাম প্রচার করা হয়েছিল যখন প্রিয় নবী হজরত মুহাম্মদ (সা.) কাতার ও বাহরাইনের গভর্নর মুনযির ইবনে সাওয়ার আল তামিমি কাছে ইসলাম প্রচারের জন্য একজন দূত আল-আলা'আ আল-হাদরামিকে পাঠান।  মিহরাব স্ল্যাব:  একটি মিহরাব স্ল্যাব ছিল একটি চুনাপাথরের স্ল্যাব, একটি মিহরাব আকারে। স্ল্যাবটি মসজিদের পুনরুদ্ধার কাজের সময় আবিষ্কৃত হয় এবং ১২ শতকে খ্রিস্টাব্দে উদ্ভূত বলে মনে করা হয়। কুরআনের দুটি আয়াতের শিলালিপি স্ল্যাবে উপস্থিত রয়েছে, কুরআনের সূরা ২১, আয়াত ৩৪-৩৫, যা সাধারণত কবরের পাথরগুলিতে ব্যবহৃত হয়।  আরও দেখুন  এশিয়ার মসজিদের তালিকা  বাহরাইনের মসজিদের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:বাহরাইনের মসজিদ বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য
বুন্দি উৎসব হল ভারতের রাজস্থান রাজ্যের হাডোতি অঞ্চলের বুন্দি শহরে অনুষ্ঠিত একটি বার্ষিক সাংস্কৃতিক ও পর্যটন উৎসব। এই বর্ণাঢ্য উৎসব বুন্দির সমৃদ্ধ সাংস্কৃতিক ঐতিহ্য, ঐতিহ্যবাহী শিল্প ও ঐতিহাসিক গুরুত্ব তুলে ধরে। এটি সাধারণত নভেম্বর মাসে তিন দিনব্যাপী উদযাপিত হয় এবং দেশ-বিদেশ থেকে অসংখ্য পর্যটককে আকর্ষণ করে।  ইতিহাস এই উৎসবটি ১৯৯৫ সালে জনসাধারণের অংশগ্রহণে শুরু হয়। এর রূপরেখা ১৯৯৫ সালে প্রস্তুত করা হয় এবং প্রথম বুন্দি উৎসব ১৯৯৬ সালে অনুষ্ঠিত হয়। সেই সময়ের বুন্দি জেলা কালেক্টর মাধুকর গুপ্ত এই উৎসবের মাধ্যমে সাধারণ মানুষকে যুক্ত করার উদ্যোগ নেন। বছরের পর বছর, এই উৎসব জনপ্রিয়তা অর্জন করেছে এবং রাজস্থানের সাংস্কৃতিক পঞ্জিকার একটি অন্যতম প্রত্যাশিত অনুষ্ঠান হয়ে উঠেছে।  তাৎপর্য বুন্দি উৎসব অঞ্চলে পর্যটন এবং সাংস্কৃতিক বিনিময় বৃদ্ধিতে একটি গুরুত্বপূর্ণ ভূমিকা পালন করে। এটি স্থানীয় শিল্পী ও কারুশিল্পীদের তাদের দক্ষতা প্রদর্শন করার একটি মঞ্চ প্রদান করে, যা ঐতিহ্যবাহী শিল্পকলা সংরক্ষণ এবং প্রচারের সহায়ক। এছাড়া, এই উৎসব বিশ্বব্যাপী পর্যটকদের আকর্ষণ করে, যা বুন্দি এবং আশেপাশের এলাকাগুলোর অর্থনৈতিক উন্নয়নে অবদান রাখে।   আরো দেখুন    বুন্দি  তারাগড় দুর্গ, বুন্দি  জৈত সাগর হ্রদ  নাওয়াল সাগর হ্রদ  রাজস্থান দিবস   তথ্যসূত্র   বিষয়শ্রেণী:রাজস্থানের উৎসব বিষয়শ্রেণী:বুন্দি জেলা বিষয়শ্রেণী:বার্ষিক অনুষ্ঠান
কানাডায় আহমদীয়া হল কানাডা এর ইসলামিক সম্প্রদায়ের একটি ধর্মীয় গোষ্ঠী। ১৯২৩ সালে এই দেশে আহমদীদের প্রথম পরিচিত আগমন ঘটেছিল। পরবর্তীতে, ১৯৭৪ সালে পাকিস্তান সরকার কর্তৃক অমুসলিম সম্প্রদায় হিসেবে ঘোষণা এবং ১৯৮৪ সালে পুনরায় ঘোষণার ফলে, বিশেষ করে পাকিস্তান থেকে বিশ্বের বিভিন্ন স্থান থেকে আহমদীরা কানাডায় আসেন। ১৯৬৬ সালে অন্টারিওতে "আহমদীয়া মুভমেন্ট ইন ইসলাম (অন্ট) ইনকর্পোরেটেড" নামে এই সম্প্রদায় প্রথম আনুষ্ঠানিকভাবে কানাডায় নিবন্ধিত হয় এবং কানাডায় নিযুক্ত প্রথম মিশনারি ছিলেন মাওলানা সৈয়দ মনসুর বশীর সাহেব। পশ্চিমা কানাডায় নিযুক্ত প্রথম মিশনারি ছিলেন মাওলানা আলী হায়দার উপ্পল সাহেব শহীদ এবং তিনি ১৯৮২ সালে ভ্যাঙ্কুভারে নিযুক্ত হন এবং পরবর্তীতে ক্যালগারি ও সাসকাটুন এ অবস্থান করেন। পশ্চিমা কানাডায় একমাত্র মিশনারি হিসেবে, তিনি ১৯৮২ থেকে ১৯৮৬ সালের মধ্যে ভ্যাঙ্কুভার, ক্যালগারি, এডমন্টন, সাসকাটুন, রেজিনা, লয়েডমিনস্টার এবং উইনিপেগ এর আহমদীয়া জামাতদের সেবা করেন।  কানাডায় আহমদীর সংখ্যা প্রায় ১,০০,০০০ বা কানাডার মোট মুসলিমদের ১০%। এদের বেশিরভাগই পাকিস্তান থেকে আগত, তবে সিরিয়া, বাংলাদেশ, মরিশাস, ফিজি এবং আফ্রিকা থেকেও অল্প সংখ্যক লোক রয়েছে।   তথ্যসূত্র   কানাডা বিষয়শ্রেণী:কানাডায় ইসলাম
এইডস প্রতিরোধ সংক্রান্ত জাতীয় টাস্ক ফোর্স (এনটওএফএপি) ১৯৮৫ সালে একটি জাতীয় সংখ্যালঘু সংগঠন হিসেবে প্রতিষ্ঠিত হয়েছিল যা এইচআইভি মহামারী শেষ করার জন্য প্রতিশ্রুতিবদ্ধ ছিল, যা সমকামী এবং উভকামী পুরুষদের দ্বারা তৈরি এইচআইভি শিক্ষা এবং পরিষেবা কর্মসূচির উন্নয়নের পক্ষে এবং সমর্থন করে।" এনটিএফএপি প্রতিষ্ঠিত হয়েছিল শ্বেতাঙ্গ সমকামী পুরুষদের সমর্থন করার জন্য যারা মূলধারার এইচআইভি/এআইডিএস প্রোগ্রাম এবং শিক্ষা প্রচারণা থেকে বাদ পড়েন বলে মনে করেন, যা মূলত শ্বেতাঙ্গ সমকামী পুরুষদের উপর দৃষ্টি নিবদ্ধ করে। ১৯৮০-এর দশকে এর তাৎপর্য বৃদ্ধি পায়, কারণ শ্বেতাঙ্গ সম্প্রদায়ের তুলনায় বর্ণের সম্প্রদায়ের মধ্যে সংক্রমণের হার তীব্রভাবে বৃদ্ধি পায়। এই টাস্ক ফোর্সের লক্ষ্য ছিল স্থানীয় সমকামী বর্ণের পুরুষদের কাছে এইচআইভি/এইডস প্রতিরোধ পরিষেবাগুলি কার্যকরভাবে পৌঁছানো নিশ্চিত করা। এমটিএফএপি-এর লক্ষ্য ছিল সাংস্কৃতিকভাবে প্রাসঙ্গিক প্রচারণা তৈরি করা যা বর্ণবাদী সম্প্রদায়ের মধ্যে সংক্রমণের হার কমাতে সাহায্য করবে। এনটিএফএপি-এর কাজ স্থানীয় সান ফ্রান্সিসকো অঞ্চলে থাকলেও, সংগঠনটির উদ্দেশ্য ছিল জাতিগত ও সাংস্কৃতিক সীমানা অতিক্রম করে প্রতিরোধমূলক পরিষেবা তৈরির মাধ্যমে জাতির জন্য অনুসরণীয় একটি উদাহরণ স্থাপন করা।   ইতিহাস  "যদি তারা এটা [অশ্বেতাঙ্গ সমকামী পুরুষদের জন্য প্রতিরোধ] না করে, তাহলে ধিক! আমরা নিজেরাই এটা করতে পারি। আমরা পঙ্গু নই! আমাদের ক্ষমতা আছে। সেই কারণেই আমরা এইডস প্রতিরোধের জন্য জাতীয় টাস্ক ফোর্স তৈরি করেছি - নিজেদের জন্য এটি করার জন্য।" -রেগি উইলিয়ামস এইডস প্রতিরোধ সংক্রান্ত জাতীয় টাস্ক ফোর্স ন্যাশনাল অ্যাসোসিয়েশন অফ ব্ল্যাক অ্যান্ড হোয়াইট মেন টুগেদার (এনএবিডাব্রিউএমটি) এর একটি প্রকল্প হিসেবে শুরু হয়েছিল। ১৯৮৮ সালে, এনএবিডাব্রিউএমটি বোর্ড সদস্যদের একটি দল - যার মধ্যে ছিলেন রেগি উইলিয়ামস, জেমস ক্রেডল, স্টিভ ফিব্যাক, টম হোরান এবং জন টিমার - রোগ নিয়ন্ত্রণ ও প্রতিরোধ কেন্দ্রের জাতীয় এইডস তথ্য ও শিক্ষা কর্মসূচিতে একটি প্রস্তাব জমা দেন। এমটিএফএপি চালু করার জন্য তাদের $২০০,০০০ পুরস্কার দেওয়া হয়েছিল, যা অন্যান্য উদ্যোগের সাথে সাথে, সারা দেশে স্থানীয় এনএবিডাব্রিউএমটি চ্যাপ্টারগুলির এইডস শিক্ষা প্রচেষ্টার সমন্বয় সাধনের দায়িত্বে ছিল। রেগি উইলিয়ামস এনটিএফএপি-এর জন্ম থেকে ১৯৯৪ সালের ফেব্রুয়ারিতে অবসর গ্রহণের আগ পর্যন্ত এর নির্বাহী পরিচালক হিসেবে দায়িত্ব পালন করেন। র‍্যান্ডি মিলার উইলিয়ামসের স্থলাভিষিক্ত হন এবং পরবর্তীতে মারিও সলিস-মারিককে প্রতিষ্ঠানের প্রধান হিসেবে নিয়োগ করা হয়, যিনি সিইও হিসেবে দায়িত্ব পালন করেন। ১৯৯৬ সালে, অ্যাঞ্জেল ফ্যাবিয়ান ফ্লোরিডার মিয়ামিতে অবস্থিত গে মেন অফ কালার কনফারেন্সে এইডস প্রতিরোধ সংক্রান্ত জাতীয় টাস্ক ফোর্সের প্রথম গে/বাইসেক্সুয়াল ইয়ং মেন অফ কালার সামিটের সহ-আয়োজন করেন। এটি ১৯৯৮ সালের জুন মাসে বন্ধ হয়ে যায়।   তথ্যসূত্র    বহিঃসংযোগ    আরও দেখুন: হোম | প্রতিরোধ বিজ্ঞান বিভাগ  বিষয়শ্রেণী:১৯৮৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত সংগঠন বিষয়শ্রেণী:সমকামী পুরুষদের সংগঠন বিষয়শ্রেণী:মার্কিন যুক্তরাষ্ট্রে এইচআইভি/এইডস সংগঠন বিষয়শ্রেণী:এইচআইভি/এইডস প্রতিরোধ সংগঠন বিষয়শ্রেণী:সমকামী পুরুষ সংগঠন
ম্যারি এলিজাবেথ হার্টম্যান (২৩ ডিসেম্বর ১৯৪৩ - ১০ জুন ১৯৮৭) ছিলেন একজন মার্কিন অভিনেত্রী। তিনি তার অভিষেক চলচ্চিত্র আ প্যাচ অব ব্লু (১৯৬৫) চলচ্চিত্রে অন্ধ তরুণী সেলিনা ডার্সি চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। পরের বছর তিনি ফ্রান্সিস ফোর্ড কোপলার ইউ আর আ বিগ বয় নাউ চলচ্চিত্রে বারবারা ডার্লিং চরিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। হার্টম্যান ডন সিগেলের দ্য বিগিল্ড ও জনপ্রিয় চলচ্চিত্র ওয়াকিং টল-এ শ্রেষ্ঠাংশে অভিনয় করেন। তিনি দ্য গ্লাস মেনেজারি নাটকে লরা উইংফিল্ড ও ব্রডওয়ে মঞ্চে আওয়ার টাউন নাটকে এমিলি ওয়েব চরিত্রে অভিনয় করে প্রসিদ্ধি অর্জন করেন।   প্রারম্ভিক জীবন  ম্যারি এলিজাবেথ হার্টম্যান ১৯৪৩ সালের ২৩শে ডিসেম্বর ওহাইও অঙ্গরাজ্যের ইয়ংসটাউনে জন্মগ্রহণ করেন। তার মাতা ক্লেয়ার (বিবাহপূর্ব মুল্যালি; ১৯১৮-১৯৯৭) এবং পিতা বি.সি. হার্টম্যান (১৯১৪-১৯৬৪)। তার জ্যানেট নামে এক বোন এবং উইলিয়াম নামে এক ভাই ছিল। তিনি বোর্ডম্যান হাই স্কুলের সুদক্ষ নাট্যতত্ত্বের শিক্ষার্থী ছিলেন। ১৯৬১ সালে তিনি এই প্রতিষ্ঠান থেকে পড়াশোনা সমাপ্ত করেন। তিনি দ্য গ্লাস ম্যানেজারি মঞ্চনাটকে লরা চরিত্রে অভিনয়ের জন্য এই অঙ্গরাজ্যের উচ্চ বিদ্যালয়ের মঞ্চনাটকের সেরা অভিনেত্রীর পুরস্কার লাভ করেন। এই সময়ে তিনি ইয়ংসটাউন প্লেহাউজে আর্থার লরেনৎসের আ ক্লিয়ারিং ইন দ্য উডস এবং আওয়ার টাউন-সহ একাধিক মঞ্চনাটকে অভিনয় করেন। তিনি পিট্‌সবার্গের কার্নেগি মেলন বিশ্ববিদ্যালয়ে উচ্চতর শিক্ষা গ্রহণ করেন। সেখানে তার ভবিষ্যৎ স্বামী গিল ডেনিসের সাথে পরিচয় ঘটে। হার্টম্যান এই সময়ে কেনলি প্লেয়ার্সের হয়ে গ্রীষ্মকালীন মঞ্চনাটকে কাজ করেন।   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ১৯৬৫ একাডেমি পুরস্কার শ্রেষ্ঠ অভিনেত্রী আ প্যাচ অব ব্লু   গোল্ডেন গ্লোব পুরস্কার সবচেয়ে সম্ভাবনাময় নবাগত - নারী   সেরা অভিনেত্রী - নাট্য চলচ্চিত্র  ১৯৬৬ সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র ইউ আর আ বিগ বয় নাউ    তথ্যসূত্র    উৎস      বহিঃসংযোগ          বিষয়শ্রেণী:১৯৪৩-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:১৯৮৭-এ আত্মহত্যা বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ওহাইওর অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:পেনসিলভেনিয়ায় আত্মহত্যা বিষয়শ্রেণী:আত্মহননকারী মার্কিন অভিনেত্রী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:পিটসবার্গের অভিনেত্রী